Diari Oficial de la Generalitat Valenciana


Sumari del DOGV 8857, del 15-07-2020 (2020/5570)

CORRECCIÓ d'errades de la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8857

Data del DOGV
:   15-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5570


Data del document
:   11-07-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Correcció d'errades

Correcció d'errades

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

CORRECCIÓ d'errades de la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana. [2020/5570]  
S'ha advertit l'existència d'un error material en el resolc sisé de la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana, publicada en el Diari Oficial de la Generalitat Valenciana número 8836, de 16 de juny de 2020.  
En l'excepció esmentada en el primer guió de l'apartat 1, del resolc sisé, es diu que no seran imputables a la subvenció les despeses relatives a viatges, allotjaments i dietes que es produïsquen fora de la Comunitat Valenciana. L'error radica en el fet que és una regla que només pot predicar-se respecte als projectes i programes en matèria d'educació per a la ciutadania global a executar en l'àmbit de la Comunitat Valenciana, de la lletra a, de l'apartat 1, del resolc quart, de la resolució de convocatòria, ja que les actuacions definides en l'apartat 2 de l'esmentat resolc són accions de sensibilització sobre activistes en drets humans, la finalitat dels quals és contribuir a sensibilitzar, visibilitzar i denunciar, davant la ciutadania valenciana, la situació d'amenaça que pateixen les organitzacions que treballen en defensa dels drets humans i les persones que les integren, a través de la presentació d'experiències i relats en primera persona de defensors i defensores de drets humans. Encara que són actuacions que es desenvolupen en l'àmbit de la Comunitat Valenciana, és necessari incloure, mitjançant aquesta correcció d'errades, com a imputables a la subvenció, les despeses relatives a viatges, allotjaments i dietes d'aquestes persones, des dels països d'origen i el seu retorn, produïts fora de la Comunitat Valenciana, per la mateixa naturalesa dels projectes han de finançar aquest tipus de despeses, que per error no eren recollits en la resolució de convocatòria, i, per tant, és necessari incloure-hi, mitjançant aquesta correcció d'errors, com a imputables a les subvencions.  
És per això que, en virtut de tot això, i, de conformitat amb el que es disposa en l'article 109.2 de la Llei 39/2015 d'1 d'octubre, del procediment administratiu comú de les administracions públiques, que estableix que les administracions públiques podran rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes, resolc:  
  
Corregir l'apartat 1 del resolc sisé de la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana, publicada en el Diari Oficial de la Generalitat Valenciana número 8836, de 16 de juny de 2020, i esmenar els errors materials en els següents termes:  
  
  
Únic. En l'apartat 1 del resolc sisé de la Resolució de 16 de març de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions a organitzacions no governamentals per al desenvolupament (ONGD), per al finançament de projectes i activitats d'educació per a la ciutadania global, així com els dirigits a la divulgació, promoció i defensa dels drets humans, en l'àmbit de la Comunitat Valenciana, on diu:  
  
«1. Seran subvencionables les despeses corrents recollides en l'article 23 de l'Ordre 3/2017, en les condicions i percentatges indicats en aquesta norma amb les excepcions següents:  
- No seran imputables a la subvenció les despeses relatives a viatges, allotjaments i dietes que es produïsquen fora de la Comunitat Valenciana. Serà aplicable, en matèria de viatges, allotjaments i dietes, la normativa vigent en matèria d'indemnitzacions per raó del servei que resulte d'aplicació per a cada exercici econòmic per al personal que presta serveis per a la Generalitat Valenciana que regula, tant el dret a la percepció de les dietes com l'import màxim subvencionable per a aquesta mena de despeses.»  
  
Ha de dir:  
«1. Seran subvencionables les despeses corrents recollides en l'article 23 de l'Ordre 3/2017, en les condicions i percentatges indicats en aquesta norma amb les excepcions següents:  
- Per a les actuacions presentades segons l'apartat 1 del resolc quart d'aquesta convocatòria, no seran imputables a la subvenció les despeses relatives a viatges, allotjaments i dietes que es produïsquen fora de la Comunitat Valenciana. Serà aplicable, en matèria de viatges, allotjaments i dietes, la normativa vigent sobre indemnitzacions per raó del servei que resulte d'aplicació per a cada exercici econòmic per al personal que presta serveis per a la Generalitat Valenciana que regula, tant el dret a la percepció de les dietes com l'import màxim subvencionable per a aquesta mena de despeses.  
- Per a les actuacions presentades segons l'apartat 2 del resolc quart d'aquesta convocatòria, «Accions de sensibilització sobre activistes en drets humans...», la partida de viatges, allotjaments i dietes no tindrà limitació de despesa, i, així mateix, s'hi podran imputar les despeses de viatges, allotjaments i dietes de les persones activistes de drets humans des dels seus països d'origen a la Comunitat Valenciana, així com la tornada.»  
  
València, 11 de juliol de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.